CELEX: 52012PC0782
Language: lv
Date: 2012-12-19
Title: Priekšlikums EIROPAS PARLAMENTA UN PADOMES REGULA par Savienības programmas izveidi, lai atbalstītu īpašas darbības finanšu pārskatu un revīzijas jomā laikposmā no 2014. līdz 2020. gadam

|
			
		
		
		52012PC0782
		
			Priekšlikums EIROPAS PARLAMENTA UN PADOMES REGULA par Savienības programmas izveidi, lai atbalstītu īpašas darbības finanšu pārskatu un revīzijas jomā laikposmā no 2014. līdz 2020. gadam /* COM/2012/0782 final - 2012/0364 (COD) */
			
				
		
		
			
			   	PASKAIDROJUMA RAKSTS
1.           PRIEKŠLIKUMA KONTEKSTS
Vienotais tirgus ir viens no Eiropas
Savienības lielākajiem sasniegumiem. Integrācija un labi funkcionējošs
iekšējais tirgus ir neatņemama sastāvdaļa, lai varētu
sekmīgi īstenot stratēģiju „Eiropa 2020”, panāktu ES
ekonomikas ilgtspējīgu izaugsmi un pārvarētu finanšu
krīzi un no tās izrietošo valsts parāda krīzi, kuras
aizsākās 2008. gadā.
Tā kā kapitāla tirgi ir
globāli, finanšu pārskatu un revīzijas noteikumu
saskaņošana pasaules līmenī ir būtiska, lai nodrošinātu
kapitāla tirgu netraucētu darbību, kā arī lai ES
īstenotu integrētu finanšu pakalpojumu tirgu. Savu
reģionālo finanšu pārskatu standartu ieviešana ļautu
saskaņot ES līmeņa tiesību aktus, bet vienlaikus
veicinātu reģionālo sadrumstalotību pasaules līmenī,
tāpēc 2002. gadā ES nolēma pieņemt starptautiskos
grāmatvedības standartus (SFPS).
Tā kā aizvien vairāk valstu
pieņem SFPS un pāriet uz tiem, Eiropai būs
jāpalielina sava ietekme starptautisko standartu noteikšanas procesā,
lai tā darītu zināmu savu nostāju. Lai tā tiktu
sadzirdēta un uzklausīta, Savienībai jārīkojas
vienoti. EFRAG[1],
kas ir Eiropas Komisijas tehniskais konsultants grāmatvedības
lietās, ir pamazām uzņēmusies lomu sniegt iepriekšēju,
tehnisku un ticamu informāciju Starptautisko grāmatvedības
standartu padomei (IASB) standartu noteikšanas procesa
vajadzībām. 
Gan starptautisko standartu
noteicējorganizācijai, gan organizācijai, kas pārstāv
Eiropas intereses, ir jābūt neatkarīgām, ar
pietiekamām darbības spējām un īpašajām
zināšanām, lai sagatavotu kvalitatīvus standartus un dotu
ieguldījumu sagatavošanas procesā, un tām jābūt
stabilam finanšu nodrošinājumam, lai tās spētu
ilgtermiņā īstenot savas funkcijas.
Šajā nolūkā 2009. gadā
Eiropas Parlaments un Padome izveidoja Kopienas programmu īpašu
pasākumu atbalstam finanšu pakalpojumu, finanšu pārskatu un
revīzijas jomā[2].
Šī programma beigsies 2013. gada 31. decembrī. Šīs
regulas mērķis ir pagarināt minēto programmu nākamajai
finanšu shēmai (2014.-2020. gads) un ļaut minētajā
periodā veikt tiešus ieguldījumus programmas finansējuma
saņēmēju finansēšanā no Savienības budžeta.
Sākotnējie finansējuma
saņēmēji bija uzraudzības komitejas[3], Starptautisko
grāmatvedības standartu komitejas fonds (IASCF), Eiropas
Finanšu pārskatu padomdevēju grupa (EFRAG) un Sabiedrības
interešu uzraudzības padome (PIOB). Lēmumā bija
paredzēta arī iespēja ietvert jaunu finansējuma
saņēmēju vai aizstāt iepriekšēju
saņēmēju.
2010. gadā tika izveidotas Eiropas
uzraudzības iestādes, un cita starpā tās
pārņēma arī iepriekšējo uzraudzības komiteju
pienākumus. Tāpēc šīs regulas mērķis ir ietvert
Savienības līdzfinansējumā atlikušos finansējuma
saņēmējus, proti, SFPS fondu (IASCF juridiskais
pēctecis), EFRAG un PIOB.
1.1.        Finanšu pārskati: SFPS
fonds
Krīze, kas finanšu tirgos aizsākās
2007. gadā, ir uzsvērusi pārredzamības lielo
nozīmi, tāpēc svarīgu vietu politiskajā
dienaskārtībā ieņēma grāmatvedības standartu
jautājums. Kļuva skaidrs, ka veicinoša
uzņēmējdarbības vide un līdzvērtīgi
konkurences nosacījumi pasaules mērogā būtu jāapvieno
ar pārredzamību un salīdzināmību, kas sekmē
globālā kapitāla tirgus darbību. Vadošajām
personām visā pasaulē radās izpratne par to, cik
nozīmīgi ir vienoti, kvalitatīvi, pasaules mēroga
grāmatvedības standarti[4].
Eiropas Savienība uzņēmās
iniciatīvu, kad tā nolēma pieņemt starptautiskos
grāmatvedības standartus (SFPS un SFPIK), nosakot to Savienības
tiesību aktos. Saskaņā ar Regulu Nr. 1606/2002 (SGS regula)
ES biržas sarakstā iekļautiem uzņēmumiem, sagatavojot
konsolidētos finanšu pārskatus, ir jāizmanto Savienībā
pieņemtie starptautiskie grāmatvedības standarti.
Dalībvalstis drīkst pieprasīt vai atļaut to izmantošanu
gada pārskatu sagatavošanai un/vai pieprasīt vai atļaut, lai šos
standartus izmantotu biržas sarakstā neiekļauti uzņēmumi.
To Eiropas uzņēmumu finanšu
pārskatus, kas izmanto Savienībā pieņemtos SFPS, bez
pārrēķina pieņem vairākos kapitāla tirgos
visā pasaulē, tostarp ASV, Austrālijā un Japānā.
Tā kā aizvien vairāk valstu pieņem SFPS vai tuvinās
tiem, notiek stabila virzība uz mērķi izmantot vienu
kopīgu, visā pasaulē atzītu starptautisku
grāmatvedības standartu.
Starptautiskos grāmatvedības
standartus (SFPS un SFPIK) izstrādā IASB un SFPS
Interpretācijas komiteja. SFPS fonds ir visas šīs organizācijas
aptveroša struktūra, un rūpējas par to netraucētu
darbību un pienācīgu finansēšanu. Organizācijai, kas
izstrādā kvalitatīvus grāmatvedības standartus, ir
jābūt neatkarīgai, un tai jābūt pietiekamiem
resursiem, lai pieņemtu darbā visspējīgākos
darbiniekus. Šajā nolūkā ilgtermiņā tai ir
jābūt drošai, neitrālai, droši ticamai un
aprēķināmai finansējuma bāzei.
Papildus finansējumam arī SFPS fonda
pārvaldībai ir jāatbalsta šādas organizācijas uzticama
un pienācīga darbība. Fonda pārvaldība
pēdējos gados ir uzlabota, jo īpaši izveidojot Uzraudzības
padomi. Minētā padome tika izveidota, lai nodrošinātu
pārskatatbildību un to, ka šī organizācija pietiekami
pārstāv sabiedrības intereses. Standartu konsultatīvās
padomes efektivitāte ir tikusi uzlabota, un ir izveidota Procesa pareizas
norises pārraudzības komiteja. Būs vajadzīgs papildu darbs,
lai nodrošinātu, ka SFPS fonds nostiprinās kā augstas
kvalitātes standartu noteicējs, šādā veidā
atspoguļojot kapitāla tirgu globālo raksturu.
Šajā nolūkā ar Lēmumu
Nr. 716/2009 Eiropas Savienība ir parādījusi, ka tā ir
apņēmības pilna sniegt SFPS fondam (IASCF) nepieciešamo
finansiālo atbalstu stabilas līdzfinansējuma shēmas
veidā. Savienība līdz ar vairākām atsevišķām
dalībvalstīm sāka piedalīties SFPS fonda budžeta
veidošanā proporcionāli savam nozīmīgumam globālajos
kapitāla tirgos. ES ieguldījums SFPS fonda budžetā 2011. finanšu
gadā bija EUR 4 229 165,14 (17 % no fonda
kopējiem attiecināmajiem izdevumiem minētajā gadā).
Saskaņā ar Uzraudzības padomes
galīgo ziņojumu par SFPS fonda pārvaldību[5], kas publicēts 2012. gada
9. februārī, dalība Uzraudzības padomē tiks
piesaistīta finansiālam ieguldījumam SFPS fonda budžetā.
Tāpēc, ja Eiropa vēlas saglabāt savu pašreizējo
pozīciju starptautiskajā finanšu pārskatu arēnā, ir
svarīgi, lai ES turpinātu nodrošināt ieguldījumu SFPS fonda
budžetā atbilstoši savai ekonomiskajai ietekmei pasaulē.
1.2.        Finanšu pārskati:
Eiropas Finanšu pārskatu padomdevēju grupa (EFRAG)
EFRAG tika
izveidota 2001. gadā kā privāta organizācija, lai
nodrošinātu Eiropas Komisijai tehniskās zināšanas finanšu
pārskatu jautājumos. Sākotnēji EFRAG
galvenokārt konsultēja Komisiju par to, vai starptautisks
grāmatvedības standarts, ko paredzēts pieņemt
Savienībā, atbilst apstiprināšanas tehniskajiem kritērijiem[6]. EFRAG pamazām ir
uzņēmusies lomu proaktīvi ietekmēt IASB tās
standartu noteikšanas darbā. Tā sniedz ieguldījumu, sagatavojot
komentāru vēstules par standartu projektiem, un ieguldījumu
agrīnā posmā, publicējot apspriešanās dokumentus par
aktuāliem grāmatvedības jautājumiem. EFRAG
komentāru vēstules tiek lasītas un citētas visā
pasaulē.
Sākotnēji
pārstāvniecība un balsstiesības EFRAG
pārvaldības struktūrās (piemēram,
Ģenerālajā asamblejā un Uzraudzības padomē) bija
piesaistītas finansiālajam ieguldījumam EFRAG
budžetā. Struktūra, kas ir atbildīga par galveno tehnisko darbu,
proti, TEG (tehnisko ekspertu grupa), vienmēr ir bijusi
neatkarīga.
2008. gadā EFRAG
pārvaldība tika pamatīgi reformēta, lai ņemtu
vērā, ka pieaug tās loma sabiedriskajā politikā,
proti, tā ka tā kļūst par platformu vienota Eiropas grāmatvedības
viedokļa paušanai. Šādas rīcības mērķis bija
nodrošināt labāku publisko pārraudzību un
pārskatatbildību.
Tika ieviestas divas svarīgas
izmaiņas:
·                        
Plānošanas un resursu komitejas (PRC)
izveidošana, kuras uzmanības centrā ir agrīns proaktīvs
darbs un kurā piedalās valsts standartu noteikšanas iestādes;
kā arī
·                        
Uzraudzības padomes lomas nostiprināšana.
Tās locekļi vairs nav finansējošo organizāciju
pārstāvji, bet tos ieceļ privātpersonas statusā.
Padomes locekļi pārstāv dažādas ieinteresētās
personas – sagatavotājus (tostarp MVU), lietotājus un finanšu
iestādes; vai arī tiem ir darba pieredze sabiedriskajā
politikā; un visu Padomes locekļu uzdevums ir darboties
sabiedrības interesēs. Četri no 17 Uzraudzības padomes
locekļiem ir tā sauktie sabiedriskās politikas locekļi:
viņiem ir pieredze sabiedriskās politikas veidošanā, un tos
ieceļ Komisija.
TEG joprojām
ir atbildīga par būtiskāko EFRAG tehnisko darbu. Jebkuru EFRAG
nostāju attiecībā uz starptautiskajiem grāmatvedības
standartiem ir jāapspriež un jāapstiprina TEG, kas darbojas
kā neatkarīga tehnisko ekspertu komiteja. EFRAG
priekšsēdētājs pilda priekšsēdētāja
pienākumus TEG sapulcēs, un EFRAG ir pašai savs
sekretariāts (kura darbinieki ir grāmatvedības
speciālisti). TEG darba lielāko daļu veido Komisijas
konsultēšana apstiprināšanas jautājumos un komentāru
vēstuļu sagatavošana IASB.
Lielākā daļa EFRAG
sanāksmju ir pieejamas sabiedrībai, un Komisijas dienestu
pārstāvji kā novērotāji drīkst apmeklēt
visas EFRAG sanāksmes.
2008. gada pārvaldības reforma
nolūkā sasniegt konkrētu mērķi ļāva EFRAG
paplašināt savas proaktīvās darbības sadarbībā ar
Eiropas valstu standartu noteicējām iestādēm. Izmantojot
tuvākajā laikā paredzētās turpmākās
pārvaldības reformas, EFRAG turpinās attīstīt
līdzekļus, lai nodrošinātu, ka tā kļūst par
vadošo platformu, kuras uzdevums ir sagatavot augsni “Eiropas vienoto
grāmatvedības viedokļa paušanai” un Savienības
ieguldījuma sniegšanai IASB. Šajā nolūkā EFRAG
veiks savas pārvaldības struktūras visaptverošu
pārskatīšanu, pienācīgi ņemot vērā
jaunākās tendences starptautisko finanšu pārskatu jomā.
Tā kā pieaug to valstu skaits, kas
pieņem SFPS, ES ir jāveic pasākumi, lai nepieļautu
situāciju, kurā tā pakāpeniski zaudēs savu ietekmi un
nozīmīgumu IASB. Tāpēc ir ļoti svarīgi,
lai Eiropas intereses starptautiskā līmenī būtu labi
pārstāvētas. Šajā nolūkā ir būtiski, lai
“Eiropa paustu vienotu nostāju”, kas vieš uzticību un ir tehniski
pamatota.
Lai EFRAG būtu uzticama,
neatkarīga un spētu sagatavot augstākās kvalitātes
dokumentus, šajā nolūkā nodarbinot viszinošākos ekspertus,
ir nepieciešams drošs, ilgtermiņa un diversificēts finansējums.
Turklāt visas Eiropas viedoklis tiek pārstāvēts tikai tad,
ja līdz ar lielajām dalībvalstīm EFRAG mazāko
dalībvalstu vārdā līdzfinansē Komisija.
2010.-2013. gada finansēšanas
programma tika sagatavota nolūkā nodrošināt drošu
ilgtermiņa finansējumu. Pamatojoties uz ES 2009. gada 16. septembra
finansēšanas lēmumu, ES finansējums EFRAG 2011. finanšu
gadā bija EUR 2 288 160 (43 % no EFRAG
kopējā budžeta minētajā gadā).
Minētās programmas mērķi
ir ilgtermiņa mērķi, tādēļ patlaban, kad
pagājuši tikai divi finansēšanas gadi, ir grūti izdarīt
secinājumus. Līdz šim gūtā finansēšanas pieredze
liecina, ka programmas galvenie mērķi ir izpildīti. Cita
starpā tā ir ļāvusi EFRAG paplašināt savu
darbību un iesaistīties proaktīvā darbā,
ļāvusi sazināties ar ieinteresētajām personām un
apkopot to viedokļus informatīvos pasākumus un ļāvusi
palielināt savu neatkarību, pati maksājot
priekšsēdētājam algu. Sīkākai informācijai par
līdzšinējo pieredzi lūdzam skatīt šim priekšlikumam
pievienoto Komisijas dienestu ex ante novērtējumu.
1.3.        Revīzija:
Sabiedrības interešu uzraudzības padome (PIOB)
Sabiedrības interešu uzraudzības
padome (PIOB) ir Spānijas bezpeļņas fonds, kas atrodas Madridē.
PIOB galvenie partneri ir Uzraudzības grupa (MG), kas ir
starptautiskos regulatorus un iestādes pārstāvoša struktūra[7], un Starptautiskā
Grāmatvežu federācija (IFAC), kas ir privāta
struktūra, kura pārstāv grāmatvežus un revidentus visā
pasaulē[8].
PIOB sastāv no desmit locekļiem, tostarp
priekšsēdētāja. Divus no locekļiem nominē Eiropas
Komisija.
PIOB locekļi
ir personas, ko saskaņā ar saprašanās memorandu uz triju gadu
periodu ir nominējusi Uzraudzības grupa. PIOB ir dažādas
ieinteresētās personas: likumdevēji (piemēram, Eiropas
Parlaments, valstu parlamenti), regulatori un finanšu tirgu
uzraudzītāji, tostarp revidentu pārraudzības
struktūras, valstu, iestādes, kas nosaka grāmatvedības un
revīzijas standartus, revidenti un revīzija kā profesionāla
darbība, finanšu pārskatu sagatavotāji (uzņēmumi),
finanšu pārskatu izmantotāji (piemēram, ieguldītāji,
analītiķi, pētnieki, piegādātāji),
akadēmiķi.
PIOB loma ir
garantēt, lai, ierosinot, izstrādājot un pieņemot
starptautisku standartu revidentiem Starptautiskās Grāmatvežu
federācijas satvarā (IFAC), tiktu ievērots
pienācīgs process, pārraudzība un pārredzamība.
Šo fondu pārvalda Pilnvaroto padome, kurā katrs PIOB loceklis
ir pilnvarotais.
Pamatojoties uz ES 2009. gada 16. septembra
finansēšanas lēmumu, ES finansējums PIOB 2010. finanšu
gadā bija EUR 286 231. Šī summa veidoja 22 % no PIOB
kopējām attiecināmajām izmaksām (EUR 1 301 050).
No otras puses, ES ieguldījums PIOB 2011. finanšu gadā
bija EUR 288 991,78, kas arī ir 22 % no PIOB
attiecināmajām izmaksām minētajā gadā (EUR 1 313 599).
PIOB
līdzfinansēšanas pieredze līdz šim ir bijusi pozitīva.
Eiropas Komisijai ir bijusi iespēja viesoties PIOB mītnē
divas reizes (2010. gada martā un 2011. gada aprīlī)
un pārbaudīt tā finanšu kontroli. Eiropas Komisija arī apmācīja
PIOB personālu ES budžeta procedūru jautājumos. No
praktiskā viedokļa darbs, kas saistīts ar darbības
piešķīruma pārvaldību 2010. un 2011. finanšu gadam,
abām pusēm ir bijis ļoti vērtīgs pieredzes
gūšanas ziņā. Tas ir bruģējis ceļu uz
efektīvāku turpmāko finanšu ieguldījumu
pārvaldību.
ES veiktā PIOB līdzfinansēšana
ir kļuvusi par piemēru citiem potenciāliem
finansētājiem. Patlaban PIOB līdzfinansēšanu veic
tikai IFAC (aptuveni 78 %) un ES (aptuveni 22 %). Eiropas
Komisija turpina centienus diversificēt PIOB finansēšanu un
nostiprināt tā neatkarību no revīzijas kā
profesionālas darbības. Paredzams, ka jau 2013. finanšu gadam
līdzekļus PIOB nodrošinās vairākas starptautiskas
iestādes. Turklāt Uzraudzības grupa, PIOB un IFAC
ir izveidojušas uzdevumgrupu nolūkā izraudzīties un
pārliecināt līdzekļu piešķīrēju grupu no
visas pasaules, lai šādā veidā nodrošinātu PIOB
stabilu un ilgtermiņa finansējumu.
Ja ES samazinātu savu finanšu
ieguldījumu no pašreizējā līmeņa (22 % no
kopējā budžeta), tas būtu nepareizs signāls laikā, kad
PIOB mēģina diversificēt savu finansēšanas
struktūru. Tas ir ļoti svarīgi arī, ņemot
vērā pašreizējās revīzijas tirgus reformas, kuru
mērķis ir palielināt uzņēmumu, starptautisko
revīzijas standartu (SRS) noteicējiestāžu, kā arī
revīzijas uzraudzītāju neatkarību.
2.           APSPRIEŠANĀS AR
IEINTERESĒTAJĀM PERSONĀM UN IETEKMES NOVĒRTĒJUMU
REZULTĀTI
Savā ex ante
novērtējumā, kas pievienots Komisijas priekšlikumam par 2010.-2013. gada
programmas izveidošanu[9],
Komisija apsvēra finansējuma iespējamās alternatīvas.
Programmas mērķi bija nodrošināt stabilu, daudzveidīgu,
pienācīgu un atbilstīgu finansējumu un ļaut
attiecīgajām organizācijām neatkarīgi un efektīvi
pildīt savas funkcijas. Ir nepārprotami noskaidrots, ka
Savienības līdzfinansējums ir visefektīvākais un
piemērotākais variants minēto mērķu sasniegšanai.
Ex ante
novērtējumā, kas pievienots šim priekšlikumam, Komisija
secinājusi, ka programma līdz šim ir attaisnojusi cerības, ka
tajā nospraustie mērķi ir sasniegti un ka finansēšanu
vajadzētu turpināt. Turklāt finansēšanas programma tika
izveidota nolūkā sasniegt ilgtermiņa mērķus.
Tāpēc ir atbilstoši ierosināt tās turpināšanu
nākamajā finanšu shēmā, proti, 2014.‑2020. gadā.
3.           PRIEKŠLIKUMA JURIDISKIE ASPEKTI
3.1.        Juridiskais pamats
Līgums par Eiropas Savienības
darbību un jo īpaši tā 114. pants.
Atbilstoši Komisijas likumdošanas politikai,
kas pieņemta daudzgadu finanšu shēmas ietvaros, šīs
finansēšanas programmas priekšlikums ir regula.
3.2.        Subsidiaritātes princips
Savienības programma sniedz iespēju
līdzfinansēt tādu noteiktu struktūru darbību, kuru
uzdevums ir daļa no Savienības politikas finanšu pārskatu un
revīzijas jomā un kuras atbalsta šo politiku. Priekšlikums ir
saskaņā ar subsidiaritātes principu, jo atbilstīgi
Līguma par Eiropas Savienību 5. pantam tā mērķus
nevar pietiekamā mērā sasniegt, darbojoties atsevišķu
dalībvalstu līmenī, un sava mēroga un ietekmes
dēļ šie mērķi ir labāk sasniedzami Savienības
mērogā.
3.3.        Proporcionalitātes
princips
Priekšlikums atbilst proporcionalitātes
principam, kas noteikts Līguma par Eiropas Savienību 5. pantā.
Provizoriskā novērtējumā ir secināts, ka šajā
regulā ir paredzēts vienīgi tas, kas vajadzīgs tās
mērķu sasniegšanai. Savienības finansējums ir
paredzēts skaidri noteiktam un ierobežotam svarīgāko organizāciju
skaitam finanšu pakalpojumu jomā. Pašreizējā
institucionālajā struktūrā jaunā finansēšanas
sistēma nodrošinās stabilu, daudzveidīgu, pienācīgu un
atbilstīgu finansējumu, ļaujot attiecīgajām
struktūrām neatkarīgi un efektīvi pildīt savas funkcijas,
kas saistītas ar Savienības vai tās sabiedriskajām
interesēm. Finanšu atbalstu
piešķirs saskaņā ar nosacījumiem, kas izklāstīti
Eiropas Parlamenta un Padomes 2012. gada 25. oktobra Regulā
(ES, Euratom) Nr. 966/2012 par finanšu noteikumiem, ko piemēro Savienības
vispārējam budžetam, un Komisijas 2012. gada 29. oktobra
Deleģētajā regulā (ES, Euratom) Nr. .../.. par to, kā
jāpiemēro Eiropas Parlamenta un Padomes Regula (ES) Nr. 966/2012 par
finanšu noteikumiem, ko piemēro Savienības vispārējam
budžetam.
4.           IETEKME UZ BUDŽETU
Kopējais apjoms, ko 2014.–2020. gadā
paredzēts segt no Savienības budžeta, ir EUR 58,01 miljons
pašreizējās cenās. Programma ilgs septiņus gadus, un
tā ir saskaņota ar 2014.–2020. gada finanšu plāna ilgumu.
2012/0364 (COD)
Priekšlikums
EIROPAS PARLAMENTA UN PADOMES REGULA
par Savienības programmas izveidi, lai
atbalstītu īpašas darbības finanšu pārskatu un
revīzijas jomā laikposmā no 2014. līdz 2020. gadam
(Dokuments attiecas uz EEZ)
EIROPAS PARLAMENTS UN EIROPAS
SAVIENĪBAS PADOME,
ņemot vērā Līgumu par
Eiropas Savienības darbību un jo īpaši tā 114. pantu,
ņemot vērā Eiropas Komisijas
priekšlikumu,
pēc leģislatīvā akta
projekta nosūtīšanas valstu parlamentiem,
ņemot vērā Eiropas Ekonomikas
un sociālo lietu komitejas atzinumu[10],
rīkojoties saskaņā ar parasto
likumdošanas procedūru,
tā kā:
(1)       Ar Eiropas Parlamenta un
Padomes Lēmumu Nr. 716/2009/EK[11]
tika izveidota Kopienas programma īpašu pasākumu atbalstam finanšu
pakalpojumu, finanšu pārskatu un revīzijas jomā. Pamatojoties uz
minēto lēmumu, Eiropas Finanšu pārskatu padomdevēju grupa (EFRAG),
Starptautisko Finanšu pārskatu standartu fonds (SFPS fonds, Starptautisko
Grāmatvedības standartu komitejas fonda (IASCF) juridiskais
pēctecis) un Sabiedrības interešu uzraudzības padome (PIOB)
līdz 2013. gada 31. decembrim saņem Savienības
līdzfinansējumu darbības piešķīrumu veidā.
(2)       Krīze finanšu tirgos,
kas aizsākās 2008. gadā, ir padarījusi finanšu
pārskatu un revīzijas jautājumu par svarīgu Savienības
politikas dienaskārtības daļu. Labi funkcionējoša
kopīga finanšu pārskatu sistēma ir būtiska
iekšējā tirgus darbībai, efektīvai kapitāla tirgu
darbībai, kā arī lai ES īstenotu finanšu pakalpojumu
integrēto tirgu.
(3)       Pasaules ekonomikas
kontekstā ir nepieciešana vienota grāmatvedības valoda. Starptautisko
grāmatvedības standartu padomes (IASB) izstrādātie
starptautiskie finanšu pārskatu standarti (SFPS) ir pieņemti un tiek
izmantoti daudzās pasaules valstīs. Šādi starptautiski
grāmatvedības standarti ir jāizstrādā, izmantojot pārredzamu
un demokrātiskas kontroles procesu. Lai nodrošinātu Savienības
interešu ievērošanu un augstu globālo standartu kvalitāti un
atbilstību Savienības tiesību aktiem, ļoti svarīga ir
Savienības interešu pienācīga ņemšana vērā
minētajā starptautisko standartu noteikšanas procesā.
(4)       Saskaņā ar Eiropas
Parlamenta un Padomes 2002. gada 19. jūlija Regulu (EK)
Nr. 1606/2002 par starptautisko grāmatvedības standartu
piemērošanu[12]
SFPS būtu jāiestrādā Savienības
tiesībās un tie būtu jāizmanto uzņēmumiem, kuru
vērtspapīri tiek kotēti regulētā tirgū ES, ja
SFPS atbilst minētajā regulā noteiktajiem kritērijiem.
Tādēļ SFPS ir viens no nozīmīgākajiem elementiem
iekšējā tirgus darbībā, un tādējādi
Savienība ir tieši ieinteresēta nodrošināt, lai SFPS
izstrādes un apstiprināšanas procesa rezultātā tiktu
izveidoti tādi standarti, kas atbilst iekšējā tirgus
tiesiskā regulējuma prasībām.
(5)       SFPS izdod IASB, un
saistītas interpretācijas izdod SFPS interpretācijas komiteja,
un tās abas ir struktūras Starptautiskajā finanšu pārskatu
standartu fondā. Tādēļ ir svarīgi izstrādāt
piemērotus SFPS fonda finansēšanas pasākumus.
(6)       Eiropas Finanšu pārskatu
padomdevēju grupu (EFRAG) 2001. gadā izveidoja finanšu
pārskatu procesā iesaistīto emitentu, ieguldītāju un
grāmatvedības speciālistu Eiropas organizāciju
pārstāvji. Saskaņā ar Regulu (EK) Nr. 1606/2002 EFRAG
sniedz Komisijai atzinumus par to, vai IASB izdotais
grāmatvedības standarts vai SFPS interpretācijas komitejas
sagatavotā apstiprināmā interpretācija atbilst
minētajā regulā noteiktajiem apstiprināšanas
kritērijiem. Pasaules mērogā EFRAG uzņemas arī
“vienotas Eiropas grāmatvedības nostājas paudēja”
funkcijas. Pildot minētās funkcijas, EFRAG sniedz IASB
informāciju saistībā ar standartu noteikšanas procesu.
(7)       Ņemot vērā EFRAG
svarīgo nozīmi attiecībā uz iekšējā tirgus
tiesību un politikas virzienu nostiprināšanu un Eiropas interešu
pārstāvību standartu izveides procesā starptautiskā
mērogā, Savienībai ir jānodrošina EFRAG stabila
finansēšana un tādējādi jāpiešķir tai
līdzekļi.
(8)       Obligātās
revīzijas jomā Uzraudzības grupa – starptautiska struktūra,
kas atbildīga par Starptautiskās Grāmatvežu federācijas (IFAC)
pārvaldības reformas uzraudzību – 2005. gadā izveidoja
Sabiedrības interešu uzraudzības padomi (PIOB). PIOB
uzdevums ir pārraudzīt procesu, kura rezultātā tiek
pieņemti starptautiskie revīzijas standarti (SRS), kā arī
citas sabiedriskās intereses jomas darbības, ko veic IFAC.
Starptautiskos revīzijas standartus var pieņemt piemērošanai
Savienībā jo īpaši ar nosacījumu, ka tie ir
izstrādāti atbilstošā procesā, ar publisku
pārraudzību un pārredzamā veidā, kā noteikts 26. pantā
Eiropas Parlamenta un Padomes 2006. gada 17. maija
Direktīvā 2006/43/EK, ar ko paredz gada pārskatu un
konsolidēto pārskatu obligātās revīzijas[13]. Arī jaunajos 2011. gada
30. novembra revīzijas priekšlikumos ir paredzēta SRS ieviešana
ES[14].
(9)       SRS ieviešana
Savienībā un PIOB svarīgais uzdevums nodrošināt šo
standartu atbilstību Direktīvas 2006/43/EK prasībām
nozīmē, ka Savienība ir tieši ieinteresēta nodrošināt,
lai šādu standartu izstrādes un apstiprināšanas procesa
rezultātā tiktu izveidoti tādi standarti, kas atbilst
iekšējā tirgus tiesiskajam regulējumam. Arī
grozītajā 26. panta 3. punktā (kā
norādīts priekšlikuma par direktīvu[15] 1. pantā)
nepārprotami tiek atzīta PIOB loma. Tādēļ ir
svarīgi nodrošināt piemērotus PIOB finansēšanas
pasākumus.
(10)     Struktūras, kas darbojas
grāmatvedības un revīzijas jomā, ir ļoti
atkarīgas no finansējuma, un tām ir svarīga loma
Savienībā, kas ir ļoti svarīgi iekšējā tirgus
funkcionēšanai. Ar Lēmumu Nr. 716/2009/EK ierosinātie
finansējuma saņēmēji ir tikuši līdzfinansēti,
izmantojot darbības piešķīrumus no Savienības budžeta. Tas
ir ļāvis tiem palielināt savu neatkarību no privātā
sektora un ­ad-hoc finansējuma, tādējādi nostiprinot
spējas un darbības ticamību.
(11)     Pieredze rāda, ka
Savienības līdzfinansējums nodrošina šiem finansējuma
saņēmējiem skaidru, stabilu, daudzveidīgu,
pienācīgu un atbilstīgu finansējumu, veicinot to
spējas neatkarīgi un efektīvi pildīt savas funkcijas, kas
saistītas ar sabiedriskajām interesēm. Tāpēc,
izmantojot Savienības līdzekļus, būtu jāturpina
nodrošināt pietiekams finansējums saistībā ar starptautisko
grāmatvedības un revīzijas standartu noteikšanu, jo īpaši
SFPS fondam, EFRAG un PIOB.
(12)     Vienlaikus ar SFPS fonda un EFRAG
finansējuma modeļa maiņu patlaban šajās
struktūrās ir notikušas pārvaldības reformas, kuru
mērķis bija nodrošināt, lai to struktūra un procedūras
ļautu tām neatkarīgi, efektīvi, pārredzami un
demokrātiski atbildīgi pildīt savas funkcijas, kas saistītas
ar sabiedriskajām interesēm. Saistībā ar SFPS fondu 2009. gadā
tika izveidota Uzraudzības padome, lai nodrošinātu publisko
pārskatatbildību un pārraudzību, ir uzlabota Standartu
konsultatīvās padomes efektivitāte, ir uzlabota
pārredzamība un ietekmes novērtējumu loma ir oficiāli
noteikta kā IASB pienācīgā procesa daļa.
(13)     Visam programmas laikam
būtu jāparedz finansējums, kas budžeta
lēmējinstitūcijai ir galvenā atsauce ikgadējās
budžeta procedūras laikā, kā paredzēts [17.] punktā
Eiropas Parlamenta, Padomes un Komisijas iestāžu XX/YY/201Z
nolīgumā par sadarbību budžeta jautājumos un finanšu
pareizu pārvaldību.
(14)     2012. gada 25. oktobra
Regulā (ES, Euratom) Nr. 966/2012 par finanšu noteikumiem, ko piemēro
Savienības vispārējam budžetam, un Komisijas 2012. gada 29.
oktobra Deleģētajā regulā (ES, Euratom) Nr. .../.. par to,
kā jāpiemēro Eiropas Parlamenta un Padomes Regula (ES) Nr. 966/2012
par finanšu noteikumiem, ko piemēro Savienības vispārējam
budžetam[16],
kas aizsargā Savienības finanšu intereses, ir jāpiemēro,
ņemot vērā vienkāršības un konsekvences principus
budžeta instrumentu izvēlē, to gadījumu skaita ierobežošanu,
kuros Komisija ir tieši atbildīga par to īstenošanu un pārvaldību,
un nepieciešamo samērīgumu starp resursu apjomu un administratīvo
slogu, kas saistīts ar to izmantošanu.
(15)     Sagaidāms, ka
līdzfinansēšanas programma, ko paredzēts izveidot ar šo regulu,
palīdzēs nodrošināt uzņēmumu grāmatvedības
salīdzināmību un pārredzamību visā ES, palīdzēs
pasaules mērogā saskaņot finanšu pārskatu standartus,
veicinot SFPS starptautisku atzīšanu, un palīdzēs veicināt
konverģenci un kvalitatīvu starptautisko standartu izmantošanu
revīzijām visās dalībvalstīs. Šī programma
veicina arī stratēģijas “Eiropa 2020” īstenošanu, stiprinot
finanšu pakalpojumu un kapitāla vienoto tirgu, kā arī
palīdz īstenot stratēģijas ārējo dimensiju.
(16)     Ar šo regulu būtu
jāparedz iespēja līdzfinansēt konkrētas
struktūras, kuru darbības mērķis attiecas un atbalsta
Savienības politiku standartu izstrādes, standartu apstiprināšanas
vai standartu noteikšanas procesu uzraudzības jomā, kura ir
saistīta ar finanšu parskatiem un revīziju.
(17)     Savienības
finansējumu ierosina skaidri noteiktam un ierobežotam svarīgāko
struktūru skaitam finanšu pārskatu un revīzijas jomā.
Pašreizējā institucionālajā struktūrā
finansēšanas sistēma nodrošinātu stabilu, daudzveidīgu,
pienācīgu un atbilstīgu finansējumu, ļaujot
attiecīgajām struktūrām neatkarīgi un efektīvi
pildīt savas funkcijas, kas saistītas ar Savienību vai
sabiedriskajām interesēm.
(18)     Finansiālais atbalsts
būtu jāpiešķir saskaņā ar nosacījumiem, kas
noteikti Eiropas Parlamenta un Padomes 2012. gada 25. oktobra Regulā (ES,
Euratom) Nr. 966/2012 par finanšu noteikumiem, ko piemēro Savienības
vispārējam budžetam, un Komisijas 2012. gada 29. oktobra
Deleģētajā regulā (ES, Euratom) Nr. .../.. par to, kā
jāpiemēro Eiropas Parlamenta un Padomes Regula (ES) Nr. 966/2012 par
finanšu noteikumiem, ko piemēro Savienības vispārējam
budžetam. Ar šo regulu izveidotā līdzfinansēšanas programma aizstāj
iepriekšējo finansējuma saņēmēju
līdzfinansēšanas programmu. Tāpēc tiesiskās
noteiktības labad būtu jāatceļ Lēmums Nr. 716/2009/EK.
(19)     Lai veicinātu
Savienības intereses finanšu pārskatu un revīzijas jomā un
lai elastīgi pielāgotos iespējamām pārvaldības un
institucionālajām izmaiņām šajās jomā, pilnvaras
pieņemt aktus attiecībā uz jaunu programmas finansējuma
saņēmēju izraudzīšanos saskaņā ar Līguma par
Eiropas Savienības darbību 290. pantu būtu
jāpiešķir Komisijai. Ir īpaši būtiski, lai Komisija, veicot
priekšdarbus, attiecīgi apspriestos, arī ekspertu līmenī.
Komisijai, sagatavojot un izstrādājot deleģētos aktus,
būtu jānodrošina vienlaicīga, savlaicīga un atbilstoša
attiecīgo dokumentu nosūtīšana Eiropas Parlamentam un Padomei.
(20)     Ņemot vērā to,
ka šīs regulas mērķus nevar pietiekami labi sasniegt
atsevišķās dalībvalstīs, un to, ka mēroga un ietekmes
dēļ šos mērķus var labāk sasniegt Savienības
līmenī, Savienība var pieņemt pasākumus
saskaņā ar Līguma par Eiropas Savienību 5. pantā
noteikto subsidiaritātes principu. Saskaņā ar minētajā
pantā noteikto proporcionalitātes principu šajā regulā
paredz vienīgi tos pasākumus, kas ir vajadzīgi šo
mērķu sasniegšanai,
IR PIEŅĒMUŠI ŠO REGULU.
1. pants
Priekšmets un darbības joma
1.           Ar šo laikposmam no 2014. gada
1. janvāra līdz 2020. gada 31. decembrim tiek
izveidota Savienības programma (“Programma”), lai atbalstītu to
struktūru darbības, kas palīdz sasniegt Savienības
politikas mērķus saistībā ar finanšu pārskatiem un
revīzijām.
2.           Programma aptver šādas
darbības: standartu izstrāde vai standartu izstrādes
veicināšanas darbības, standartu piemērošanas,
izvērtēšanas vai uzraudzības darbības vai standartu
noteikšanas procesa pārraudzības darbības, veicinot
Savienības politikas virzienu īstenošanu jomā.
2. pants
Mērķi
1.           Programmas mērķis
ir uzlabot apstākļus iekšējā tirgus darbībai,
atbalstot pārskatāmu un neatkarīgu starptautisko finanšu
pārskatu un revīzijas standartu izstrādi.
2.           Šā mērķa
sasniegšanu vērtēs, ņemot vērā to dalībvalstu
skaitu, kuras lieto starptautiskos finanšu pārskatu standartus (SFPS) un
starptautiskos revīzijas standartus (SRS)
3. pants
Programmas līdzekļu
saņēmēji
1.           Saskaņā ar Programmu
finansējuma saņēmēji ir šādi:
(a)        finansējuma
saņēmēji finanšu pārskatu jomā:
–              
Eiropas Finanšu pārskatu padomdevēju
grupa (EFRAG);
–              
Starptautisko finanšu pārskatu standartu fonds
(SFPS fonds);
(b)        finansējuma
saņēmējs revīzijas jomā: Sabiedrības interešu
uzraudzības padome (PIOB).
2.           Komisija ir pilnvarota
pieņemt deleģētos aktus saskaņā ar 9. pantu, lai
izraudzītos jaunus Programmas finansējuma saņēmējus un
attiecīgi grozītu 1. pantu.
3.           Jebkurš jauns
finansējuma saņēmējs ir bezpeļņas juridiska persona,
kuras darbības mērķis iekļaujas Savienības
politikā finanšu pārskatu un revīzijas jomā un atbalsta to
un kura ir viena no 1. punktā uzskaitīto finansējuma
saņēmēju tiešs pēctecis.
4. pants
Piešķīrumu piešķiršana
Saskaņā ar Programmu sniegto
finansējumu nodrošina kā darbības piešķīrumus.
5. pants
Pārredzamība
Ikviens Programmas finansējuma
līdzekļu saņēmējs nozīmīgā vietā,
piemēram, tīmekļa vietnē, publikācijā vai gada
pārskatā, norāda, ka ir saņēmis finansējumu no
Eiropas Savienības budžeta.
6. pants
Finanšu noteikumi
Finansējums, kas paredzēts šīs
regulas īstenošanai laikposmā no 2014. gada līdz 2020. gadam,
ir EUR 58 010 000 pašreizējās cenās.
7. pants
Programmas īstenošana
1.           Komisija īsteno
Programmu saskaņā ar Eiropas Parlamenta un Padomes 2012. gada 25.
oktobra Regulu (ES, Euratom) Nr. 966/2012 par finanšu noteikumiem, ko
piemēro Savienības vispārējam budžetam.
2.           Lai īstenotu programmu,
Komisija pieņem gada darba programmas. Tajās nosaka sasniedzamos
mērķus, paredzētos rezultātus, īstenošanas metodi un
to kopējo summu. Tajās iekļauj arī finansējamo
darbību aprakstu, norādi uz katrai darbībai piešķirto summu
un indikatīvu īstenošanas grafiku. Tajās iekļauj
piešķīrumu prioritātes, būtiskos novērtēšanas
kritērijus un maksimālo līdzfinansējuma likmi.
8. pants
Eiropas Savienības finansiālo
interešu aizsardzība
1.           Komisija veic atbilstošus
pasākumus, lai nodrošinātu, ka, īstenojot saskaņā ar
šo regulu finansētas darbības, Savienības finansiālās
intereses tiek aizsargātas, piemērojot preventīvus pasākumus
pret krāpšanu, korupciju un jebkādām citām
nelikumīgām darbībām, šajā nolūkā veicot
efektīvas pārbaudes un, ja ir atklāti pārkāpumi,
atgūstot nepamatoti izmaksātās summas un attiecīgā
gadījumā piemērojot iedarbīgus, samērīgus un
preventīvus sodus.
2.           Komisijai vai tās
pārstāvjiem un Revīzijas palātai ir tiesības,
pārbaudot dokumentus un veicot pārbaudes uz vietas, revidēt
visus piešķīrumu saņēmējus,
līgumslēdzējus un apakšuzņēmējus, kuri šīs
Programmas ietvaros ir saņēmuši Savienības līdzekļus.
Eiropas Birojs krāpšanas apkarošanai (OLAF)
var veikt inspekcijas un pārbaudes uz vietas attiecībā uz
uzņēmējiem, uz kuriem tieši vai netieši attiecas šāds
finansējums, saskaņā ar Regulā (Euratom, EK) Nr. 2185/96
noteiktajām procedūrām, lai noteiktu, vai saistībā ar piešķīruma
līgumu vai piešķīruma lēmumu, vai līgumu, kas attiecas
uz Savienības finansējumu, ir notikusi krāpšana, korupcija vai
jebkādas citas nelikumīgas darbības, kas ietekmē Savienības
finansiālās intereses.
Neskarot panta pirmo un otro daļu,
sadarbības nolīgumos ar trešām valstīm un
starptautiskām organizācijām, piešķīrumu
nolīgumos, piešķīrumu lēmumos un līgumos, kas izriet
no šīs regulas īstenošanas, nepārprotami nosaka Komisijas,
Revīzijas palātas un OLAF pilnvaras veikt šādas revīzijas,
inspekcijas un pārbaudes uz vietas.
9. pants
Deleģēšanas īstenošana
1.           Pilnvaras pieņemt
deleģētos aktus Komisijai piešķir, ievērojot šajā
pantā izklāstītos nosacījumus.
2.           Komisija ir pilnvarota
pieņemt 3. panta 2. punktā paredzētos
deleģētos aktus 7 gadus no šīs regulas spēkā
stāšanās dienas.
3.           Eiropas Parlaments vai
Padome jebkurā laikā var atsaukt 3. panta 2. punktā minēto
pilnvaru deleģēšanu. Ar lēmumu par atsaukšanu izbeidz tajā
norādīto pilnvaru deleģēšanu. Lēmums stājas
spēkā nākamajā dienā pēc tā publicēšanas
Eiropas Savienības Oficiālajā Vēstnesī vai
vēlākā datumā, kas tajā norādīts. Tas neskar
jau spēkā esošos deleģētos aktus.
4.           Tiklīdz Komisija
pieņem deleģētu aktu, tā vienlaikus par to informē
Eiropas Parlamentu un Padomi.
5.           Saskaņā ar 3. panta
2. punktu pieņemts deleģētais akts stājas
spēkā tikai tad, ja divos mēnešos no dienas, kad minētais
akts paziņots Eiropas Parlamentam un Padomei, ne Eiropas Parlaments, ne
Padome nav izteikuši iebildumus, vai ja pirms minētā laikposma
beigām gan Eiropas Parlaments, gan Padome ir informējuši Komisiju par
savu nodomu neizteikt iebildumus. Pēc Eiropas Parlamenta vai
Padomes iniciatīvas šo laikposmu pagarina par diviem mēnešiem.
10. pants
Novērtēšana
1.           Komisija ne vēlāk
kā sešus mēnešus pirms Programmas beigām iesniedz Eiropas
Parlamentam un Padomei ziņojumu par programmas mērķu
sasniegšanu. Šajā ziņojumā novērtē vismaz Programmas
vispārējo piemērotību un saskanību, tās izpildes
efektivitāti un finansējuma saņēmēju darba programmas
efektivitāti – kopumā un atsevišķi – attiecībā uz 2. pantā
izvirzīto mērķu sasniegšanu.
2.           Ziņojumu nosūta
informācijai arī Eiropas Ekonomikas un sociālo lietu komitejai.
11. pants
Atcelšana
Lēmumu Nr. 716/2009/EK atceļ no 2014.
gada 1. janvāra.
12. pants
Stāšanās spēkā
Šī regula stājas spēkā
divdesmitajā dienā pēc tās publicēšanas Eiropas
Savienības Oficiālajā Vēstnesī.
Šī regula uzliek saistības
kopumā un ir tieši piemērojama visās dalībvalstīs.
Briselē,
Eiropas Parlamenta vārdā –                         Padomes
vārdā –
priekšsēdētājs                                                priekšsēdētājs
TIESĪBU AKTA FINANŠU PĀRSKATS
1.           PRIEKŠLIKUMA/INICIATĪVAS KONTEKSTS
1.1.        Priekšlikuma/iniciatīvas
nosaukums 
Priekšlikums
Eiropas Parlamenta un Padomes regulai, ar ko izveido Savienības programmu
īpašu pasākumu atbalstam finanšu pārskatu un revīzijas
jomā 2014.–2020. gadā
1.2.        Attiecīgās
politikas jomas ABM/ABB struktūrā[17]
Politikas
joma: 12 Iekšējais tirgus
Darbība:
finanšu pakalpojumi un kapitāla tirgi 
1.3.        Priekšlikuma/iniciatīvas
būtība 
¨ Priekšlikums/iniciatīva
attiecas uz jaunu darbību 
¨ Priekšlikums/iniciatīva attiecas uz jaunu darbību,
pamatojoties uz izmēģinājuma projektu/sagatavošanas darbību[18]
X Priekšlikums/iniciatīva attiecas uz esošas
darbības pagarināšanu 
¨ Priekšlikums/iniciatīva
attiecas uz darbību, kas pārveidota jaunā darbībā 
1.4.        Mērķi
1.4.1.     Komisijas daudzgadu
stratēģiskie mērķi, kurus plānots sasniegt ar
priekšlikumu/iniciatīvu 
Veicināt
SFPS vispārīgu pieņemšanu. 
Nodrošināt
ES ietekmi uz SFPS veidošanu. 
Veicināt
revīzijas standartu noteicējiestāžu publiskās
pārraudzības neatkarību.
1.4.2.     Konkrētie
mērķi(s) un attiecīgā(s) ABM/ABB darbība(s) 
Konkrētais mērķis: uzlabot apstākļus
iekšējā tirgus darbībai, atbalstot pārskatāmu un
neatkarīgu starptautisko finanšu pārskatu un revīzijas standartu
izstrādi.
Attiecīgā(s) ABM/ABB darbība(s) 
12.03
Finanšu pakalpojumi un kapitāla tirgi
1.4.3.     Paredzamie rezultāti un
ietekme
Norādīt,
kāda ir priekšlikuma/iniciatīvas iecerētā ietekme uz
finansējuma saņēmējiem/mērķgrupām.
Palielināt
finansējuma saņēmēju (SFPS fonds, EFRAG, PIOB)
finansiālo neatkarību.
Nodrošināt
EFRAG nepieciešamos resursus, lai tā varētu veikt uzdevumus Eiropas
sabiedrisko interešu labā.
1.4.4.     Rezultātu un ietekmes
rādītāji 
Norādīt
priekšlikuma/iniciatīvas īstenošanas uzraudzībā
izmantojamos rādītājus.
 Rezultāta rādītājs || Jaunākais zināmais rezultāts || Mērķis 
 To valstu skaits, kuras lieto SFPS || 2012. gadā aptuveni 120 valstis ir lietojušas SFPS || Līdz 2020. gadam palielināt šo valstu skaitu 
 ES apstiprināto standartu procentuālais daudzums salīdzinājumā ar IASB līdz 2020. gadam izdoto standartu skaitu || Līdz 2012. gada 29. oktobrim ES bija apstiprināti 89 % standartu (124 no 139 standartiem) || Līdz 2020. gadam – 100 %   
 To ES valstu skaits, kuras lieto SRS || Līdz 2012. gada beigām 20 dalībvalstis ir pilnībā apstiprinājušas precizētos SRS || Vēlākais 2020. gadā visās dalībvalstīs pieņemt un ieviest augstas kvalitātes SRS 
1.5.        Priekšlikuma/iniciatīvas
pamatojums 
1.5.1.     Īstermiņa vai
ilgtermiņa vajadzības 
Finanšu
pārskatu un revīzijas jomā darbojošos finansējuma
saņēmēju neatkarības (arī šķietamās neatkarības)
palielināšana, lai tie pietiekami labi varētu veikt savus ar
sabiedrības interesēm saistītos uzdevumus.
1.5.2.     ES iesaistīšanās
pievienotā vērtība
Programmas
galvenais mērķis ir nodrošināt uzņēmumu
grāmatvedības salīdzināmību un pārredzamību
visā ES un pasaulē, tādējādi veicinot ES un
globālo kapitāla tirgu netraucētu darbību.
ES
ir lielākā jurisdikcija, kurā piemēro SFPS (Regula Nr. 1606/2002).
ES interesēs ir padarīt starptautiskos grāmatvedības
standartus (SFPS) par grāmatvedības valodu visā pasaulē un
nodrošināt ES dalību SFPS fonda publiskajā
pārraudzībā (kur dalība uzraudzības
struktūrā tiks piesaistīta ieguldījumam
finansējumā).
Turklāt
ir būtiski, lai Eiropa standartu izstrādē nodrošinātu
ievērojamu, pamatotu un neatkarīgu iepriekšēju ieguldījumu.
Par šādām darbībām ir atbildīga EFRAG.
ES
var pieņemt Starptautiskos revīzijas standartus (SRS), pamatojoties
uz Direktīvu 2006/43. Tāpēc ES ir tieši ieinteresēta
nodrošināt, lai šie standarti būtu kvalitatīvi un lai to
pieņemšanas pienācīgajam procesam PIOB veiktu
neatkarīgu publisko pārraudzību.
1.5.3.     Līdzīgas
līdzšinējās pieredzes rezultātā gūtās
atziņas
Patlaban
īstenotā finansēšana līdz šim ir attaisnojusi cerības.
1.5.4.     Saderība un
iespējamā sinerģija ar citiem attiecīgajiem instrumentiem
Eiropas
Komisija aktīvi piedalās finansējuma saņēmēju
pārvaldības reformās.
1.6.        Ilgums un
finansiālā ietekme
X Ierobežota ilguma
priekšlikums/iniciatīva
–     
X  Priekšlikuma/iniciatīvas darbības
laiks: no 01.01.2014. līdz 31.12.2020.
–     
¨  Finansiālā ietekme: GGGG.– GGGG.
¨ Beztermiņa
priekšlikums/iniciatīva
–     
Īstenošana ar uzsākšanas periodu no GGGG.
līdz GGGG.,
–     
pēc kura turpinās normāla
darbība
1.7.        Paredzētie
pārvaldības veidi[19]
X Komisijas īstenota centralizēta
tieša pārvaldība
¨ Centralizēta netieša
pārvaldība, izpildes uzdevumus
deleģējot:
–     
¨  izpildaģentūrām;
–     
¨  Kopienu izveidotām struktūrām[20] ;
–     
¨  valstu publiskā sektora struktūrām vai
struktūrām, kas veic valsts pārvaldes uzdevumus;
–     
¨  personām, kurām ir uzticēts veikt īpašas
darbības saskaņā ar Līguma par Eiropas Savienību
V sadaļu un kuras ir noteiktas attiecīgā pamataktā
Finanšu regulas 49. panta nozīmē.
¨ Dalīta pārvaldība kopā ar dalībvalstīm
¨ Decentralizēta pārvaldība kopā ar trešām valstīm
¨ Pārvaldība kopā ar starptautiskām organizācijām (precizēt)
Ja norādīti
vairāki pārvaldības veidi, sniedziet papildu informāciju
iedaļā „Piezīmes”.
Piezīmes
2.           PĀRVALDĪBAS PASĀKUMI 
2.1.        Uzraudzības un
ziņošanas noteikumi 
Norādīt
periodiskumu un nosacījumus.
SFPS
fonda gadījumā – starpposma un nobeiguma ziņojumi
EFRAG gadījumā – nobeiguma
ziņojumi un Komisijas dienestu dalība visās EFRAG
komitejās
PIOB gadījumā – nobeiguma
ziņojumi un regulāra Uzraudzības grupas informēšana
2.2.        Pārvaldības un
kontroles sistēma 
2.2.1.     Apzinātie riski 
Pastāv
risks, ka darbības mērķi netiks sasniegti, ja finansējuma
saņēmēju darbības rezultātu kvalitāte
neatbildīs gada priekšlikumā aprakstītajiem
sākotnējiem mērķiem.
Pastāv
risks, ka varētu tikt apdraudētas ES finansiālās
intereses/reputācija, ja Komisijas dienestiem neizdodas atklāt
neattiecināmus izdevumus.
2.2.2.     Paredzētās kontroles
metodes 
Darbības
mērķu nesasniegšanas risks.
–
Saņēmējiem jāiesniedz gada pārskats saskaņā
ar katras programmas konkrētajiem mērķiem un atbilstīgi
pamatnostādnēm 2012. gada 25. oktobra Regulā (ES, Euratom) Nr. 966/2012
par finanšu noteikumiem, ko piemēro Savienības vispārējam
budžetam.
–
Visas atbildīgās operatīvās vienības MARKT ĢD
regulāri sazinās ar saņēmējiem un it īpaši
piedalās visās EFRAG komitejās.
ES
finansiālo interešu apdraudējuma risks.
–
Piešķīrumu saistību un maksājumu kontrolei MARKT ĢD
izmanto pastiprinātu finanšu ķēdi, un tā ietver
attiecīgu pamatojošu dokumentu, tostarp starpziņojumu un nobeiguma
ziņojumu, grāmatvedības revīziju un īpašu, ĢD
pieprasītu dokumentu dokumentāras pārbaudes. Šīs kontroles
dokumentē ar kontrolsarakstiem, kurus sistemātiski aizpilda visas
attiecīgajos finanšu darījumos iesaistītās personas (OIA,
OVA, OVA2, FIA, FVA, FVA2, AO),
tostarp kontroles, ko īsteno ĢD finanšu nodaļa, kas nodarbojas
ar finanšu un juridiskiem jautājumiem, lai apstiprinātu apmaksu.
–
ĢD finanšu nodaļa sistemātiski veic katra finansējuma
saņēmēja pārbaudes uz vietas, rūpīgi
pārbaudot darījumu izlasi nolūkā novērtēt
finansējuma saņēmēja finanšu un iekšējās
kontroles sistēmu un sniegt AO papildu apliecinājumu, ka ES
finansiālās intereses ir pietiekami aizsargātas.
Maksimālajam
kļūdu procentam nevajadzētu pārsniegt 2 %.
Šādu
pārbaužu izmaksas būtu aptuveni 0,5 pilnslodzes ekvivalents jeb
EUR 63 500 gadā.
Pārbaudes
ļaut pārliecināties, ka 100 % no gadā piešķirtajiem
līdzekļiem tiek tērēti atbilstīgi un ievērojot
pareizas finanšu pārvaldības principu.
2.3.        Krāpšanas un
pārkāpumu apkarošanas pasākumi 
Norādīt
esošos vai plānotos novēršanas un aizsardzības pasākumus.
Nostiprinātas
finanšu ķēdes ar darbības un finanšu ex-ante pārbaudi.
Regulāra
līdzekļu saņēmēju grāmatojumu, gada pārskatu
un revīzijas apliecinājumu analīze.
Regulāras
revīzijas uz vietas, lai pārbaudītu budžeta sistēmas un
kontroles.
3.           PRIEKŠLIKUMA/INICIATĪVAS
PAREDZAMĀ FINANSIĀLĀ IETEKME 
3.1.        Attiecīgās
daudzgadu finanšu shēmas izdevumu kategorijas un budžeta izdevumu
pozīcijas 
·      Esošās budžeta izdevumu pozīcijas[21]
Sarindotas pa
daudzgadu finanšu shēmas izdevumu kategorijām un budžeta
pozīcijām
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas 
 Numurs Apraksts || Dif./nedif. ([22]) || no EBTA[23] valstīm || no kandidātvalstīm[24] || no trešām valstīm || Finanšu regulas 18. panta 1. punkta aa) apakšpunkta nozīmē 
 1 || 12.0301 Standarti finanšu pārskatu un revīzijas jomā[25] || Dif. || NĒ || NĒ || NĒ || NĒ 
·      No jauna veidojamās budžeta pozīcijas: nav
norādītas
3.2.        Paredzamā ietekme uz
izdevumiem 
3.2.1.     Paredzamās ietekmes uz
izdevumiem kopsavilkums 
Miljonos EUR pašreizējās cenās
(līdz 3 zīmēm aiz komata)
 Daudzgadu finanšu shēmas izdevumu kategorija: || Skaits: 1 || Pozīcija – gudra un iekļaujoša izaugsme 
 || MARKT ĢD ||   ||   || 2014 || 2015 || 2016 || 2017 || 2018 || 2019 || 2020 || 2021 || KOPĀ 
 ||  Darbības apropriācijas ||   ||   ||   ||   ||   ||   ||   ||   ||   
 || 12.0301 SFPS fonds || Saistības || (1) || 4,335 || 4,422 || 4,510 || 4,600 || 4,692 || 4,786 || 4,882 || 0 || 32,227 
 || Maksājumi || (2) || 3,251 || 4,400 || 4,488 || 4,578 || 4,669 || 4,763 || 4,858 || 1,220 || 31,007 
 || 12.0301 EFRAG || Saistības || (1a) || 3,162 || 3,225 || 3,290 || 3,356 || 3,423 || 3,491 || 3,561 || 0 || 23,508 
 || Maksājumi || (2a) || 2,372 || 3,209 || 3,274 || 3,339 || 3,406 || 3,474 || 3,543 || 0,891 || 22,617 
 || 12.0301 PIOB || Saistības || (1a) || 0,306 || 0,312 || 0,318 || 0,325 || 0,331 || 0,338 || 0,345 || 0 || 2,275 
 || Maksājumi[26] || (2a) || 0,000 || 0,306 || 0,312 || 0,318 || 0,325 || 0,331 || 0,338 || 0,345 || 1,930 
 || Administratīvās aprporiācijas, kas tiek finansētas no konkrētu programmu[27] piešķīrumiem ||   ||   ||   ||   ||   ||   ||   ||   ||   
 || Budžeta pozīcijas numurs ||   || (3) || 0 || 0 || 0 || 0 || 0 || 0 || 0 ||   || 0 
 || KOPĀ – apropriācijas MARKT ĢD || Saistības || =1+1a+3 || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 
 || Maksājumi || =2+2a+3 || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 
 KOPĀ — Darbības apropriācijas || Saistības || (4) || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 
 Maksājumi || (5) || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 
 KOPĀ — Administratīvās apropriācijas, kas tiek finansētas no konkrētu programmu piešķīrumiem || (6) ||   || 0 || 0 || 0 || 0 || 0 || 0 || 0 || 0 
 KOPĀ – Daudzgadu finanšu shēmas <1> IZDEVUMU KATEGORIJAS apropriācijas || Saistības || =4+ 6 || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 
 Maksājumi || =5+ 6 || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 
 KOPĀ – Daudzgadu finanšu shēmas 1.–4. IZDEVUMU KATEGORIJAS apropriācijas (Pamatsumma) || Saistības || =4+ 6 || 7,803 || 7,959 || 8,118 || 8,281 || 8,446 || 8,615 || 8,788 || 0 || 58,010 
 Maksājumi || =5+ 6 || 5,623 || 7,915 || 8,074 || 8,235 || 8,400 || 8,568 || 8,739 || 2,456 || 55,554 
 Daudzgadu finanšu shēmas izdevumu kategorija: || 5 || „Administratīvie izdevumi” 
Miljonos EUR (3 zīmes aiz komata)
   ||   || 2014 || 2015 || 2016 || 2017 || 2018 || 2019 || 2020 || KOPĀ 
 MARKT ĢD || 
  Cilvēkresursi || 0.548 || 0,548 || 0,548 || 0,548 || 0,548 || 0,548 || 0,548 || 3,836 
  Citi administratīvie izdevumi || 0.025 || 0,025 || 0,025 || 0,025 || 0,025 || 0,025 || 0,025 || 0,175 
 KOPĀ — MARKT ĢD || Apropriācijas || 0,573 || 0,573 || 0,573 || 0,573 || 0,573 || 0,573 || 0,573 || 4,011 
 KOPĀ – Daudzgadu finanšu shēmas 5. IZDEVUMU KATEGORIJAS apropriācijas || (Saistību kopsumma = maksājumu kopsumma) || 0,573 || 0,573 || 0,573 || 0,573 || 0,573 || 0,573 || 0,573 || 4,011 
Miljonos EUR (3 zīmes aiz komata)
   ||   || 2014 || 2015 || 2016 || 2017 || 2018 || 2019 || 2020 || KOPĀ 
 KOPĀ – Daudzgadu finanšu shēmas 1.–5. IZDEVUMU KATEGORIJAS apropriācijas || Saistības || 8,376 || 8,532 || 8,691 || 8,854 || 9,019 || 9,188 || 9,361 || 62,021 
 Maksājumi || 6,196 || 8,488 || 8,647 || 8,808 || 8,973 || 9,141 || 9,312 || 59,565 
3.2.2.     Paredzamā ietekme uz
darbības apropriācijām 
–     
¨  Priekšlikums/iniciatīva neparedz darbības apropriāciju
izmantošanu 
–     
X  Priekšlikums/iniciatīva paredz
darbības apropriāciju izmantošanu šādā veidā: nav
norādīts (darbības piešķīrumi)
3.2.3.     Paredzamā ietekme uz
administratīvajām apropriācijām
3.2.3.1.  Kopsavilkums 
–     
¨  Priekšlikums/iniciatīva neparedz administratīvo
apropriāciju izmantošanu 
–     
X Priekšlikums/iniciatīva paredz
administratīvo apropriāciju izmantošanu šādā veidā:
Miljonos EUR (3
zīmes aiz komata)
   || 2014 || 2015 || 2016 || 2017 || 2018 || 2019 || 2020 || KOPĀ 
 Daudzgadu finanšu shēmas 5. IZDEVUMU KATEGORIJA ||   ||   ||   ||   ||   ||   ||   ||   
 Cilvēkresursi || 0,548 || 0,548 || 0,548 || 0,548 || 0,548 || 0,548 || 0,548 || 3,836 
 Pārējie administratīvie izdevumi || 0,025 || 0,025 || 0,025 || 0,025 || 0,025 || 0,025 || 0,025 || 0,175 
 Starpsumma – daudzgadu finanšu shēmas 5. IZDEVUMU KATEGORIJA || 0,573 || 0,573 || 0,573 || 0,573 || 0,573 || 0,573 || 0,573 || 4,011 
 Ārpus daudzgadu finanšu shēmas 5. IZDEVUMU KATEGORIJAS[28] ||   ||   ||   ||   ||   ||   ||   ||   
 Cilvēkresursi ||   ||   ||   ||   ||   ||   ||   ||   
 Citi administratīvie izdevumi ||   ||   ||   ||   ||   ||   ||   ||   
 Starpsumma – Ārpus daudzgadu finanšu shēmas 5. IZDEVUMU KATEGORIJAS ||   ||   ||   ||   ||   ||   ||   ||   
 KOPĀ || 0,573 || 0,573 || 0,573 || 0,573 || 0,573 || 0,573 || 0,573 || 4,011 
3.2.3.2.  Paredzamās
cilvēkresursu vajadzības
–     
¨  Priekšlikums/iniciatīva neparedz cilvēkresursu izmantošanu
–     
X  Priekšlikums/iniciatīva paredz
cilvēkresursu izmantošanu šādā veidā
Paredzamais apjoms izsakāms pilnslodzes
ekvivalenta vienībās (vai maksimāli ar vienu zīmi aiz
komata)
   || 2014 || 2015 || 2016 || 2017 || 2018 || 2019 || 2020 
  Štatu sarakstā ietvertās amata vietas (ierēdņi un pagaidu darbinieki) 
 XX 01 01 01 (Galvenā mītne un Komisijas pārstāvniecības) || 4,125 || 4,125 || 4,125 || 4,125 || 4,125 || 4,125 || 4,125 
 XX 01 01 02 (Delegācijas) ||   ||   ||   ||   ||   ||   ||   
 XX 01 05 01 (Netiešā pētniecība) ||   ||   ||   ||   ||   ||   ||   
 10 01 05 01 (Tiešā pētniecība) ||   ||   ||   ||   ||   ||   ||   
  Ārštata darbinieki (izsakot ar pilnslodzes ekvivalentu – FTE)[29] 
 XX 01 02 01 (CA, INT, SNE, ko finansē no vispārīgajām apropriācijām) || 0,375 || 0,375 || 0,375 || 0,375 || 0,375 || 0,375 || 0,375 
 XX 01 02 02 (CA, INT, JED, LA un SNE delegācijās) ||   ||   ||   ||   ||   ||   ||   
 XX 01 04 yy[30] || - Galvenā mītne[31] ||   ||   ||   ||   ||   ||   ||   
 - Delegācijās ||   ||   ||   ||   ||   ||   ||   
 XX 01 05 02 (CA, INT, SNE – netiešā pētniecība) ||   ||   ||   ||   ||   ||   ||   
 10 01 05 02 (CA, INT, SNE – tiešā pētniecība) ||   ||   ||   ||   ||   ||   ||   
 Citas budžeta pozīcijas (precizēt) ||   ||   ||   ||   ||   ||   ||   
 KOPĀ || 4,5 || 4,5 || 4,5 || 4,5 || 4,5 || 4,5 || 4,5 
XX ir
attiecīgā politikas joma vai budžeta sadaļa.
Cilvēkresursu
vajadzības tiks nodrošinātas, izmantojot attiecīgā ĢD
darbiniekus, kuri jau ir iesaistīti konkrētās darbības
pārvaldībā un/vai ir pārgrupēti attiecīgajā
ģenerāldirektorātā, vajadzības gadījumā
izmantojot vadošajam ĢD gada budžeta sadales procedūrā
piešķirtos papildu resursus un ņemot vērā budžeta
ierobežojumus.
Veicamo uzdevumu
apraksts
 Ierēdņi un pagaidu darbinieki || 5 AD un 6 AST ierēdņi (proporcionāli izskatāmo lietu skaitam). Uzdevumi: iniciēšanas uzdevumi, pārbaudes veicēja uzdevumi, kontaktu uzturēšana ar finansējuma saņēmēju, uzraudzība. 
 Ārštata darbinieki || 1 līgumdarbinieks (proporcionāli izskatāmo lietu skaitam). Uzdevumi: reģistrēšana, atbalsts plānošanas un komandējumu sagatavošanas darbā. 
3.2.4.     Saderība ar
kārtējo daudzgadu finanšu shēmu
–     
X  Priekšlikums/iniciatīva atbilst
priekšlikumam jaunai 2014.–2020. gada daudzgadu finanšu shēmai
–     
¨  Pieņemot priekšlikumu/iniciatīvu, jāpārplāno
attiecīgā izdevumu kategorija daudzgadu finanšu shēmā
Aprakstīt, kas jāpārplāno,
norādot attiecīgās budžeta pozīcijas un summas.
–     
¨  Pieņemot priekšlikumu/iniciatīvu, jāpiemēro
elastības instruments vai jāpārskata daudzgadu finanšu
shēma[32].
Aprakstīt, kas jādara, norādot
attiecīgās izdevumu kategorijas, budžeta pozīcijas un summas.
3.2.5.     Trešo personu iemaksas
–     
Priekšlikums/iniciatīva neparedz trešo personu
līdzfinansējumu
–     
Priekšlikums/iniciatīva paredz šādu
līdzfinansējumu
Apropriācijas miljonos EUR (3 zīmes aiz
komata)
   || 2014 || 2015 || 2016 || 2017 || 2018 || 2019 || 2020 || Kopā 
 SFPS Fonds ar pašu kapitālu un no trešām personām saņemtajiem līdzekļiem (finansējuma saņēmējs līdzfinansē vidēji 87 %) || 24,873 || 27,576 || 30,278 || 32,977 || 35,674 || 38,370 || 41,064 || 230,813 
 EFRAG ar pašu kapitālu un no trešām personām saņemtajiem līdzekļiem (finansējuma saņēmējs līdzfinansē vidēji 60 %) || 4,338 || 4,675 || 4,910 || 5,044 || 5,277 || 5,409 || 5,439 || 35,093 
 PIOB ar pašu kapitālu un no trešām personām saņemtajiem līdzekļiem (finansējuma saņēmējs līdzfinansē vidēji 78 %) || 1,084 || 1,106 || 1,128 || 1,151 || 1,174 || 1,197 || 1,221 || 8,061 
 KOPĀ – Līdzfinansējuma apropriācijas || 30,295 || 33,357 || 36,316 || 39,172 || 42,126 || 44,976 || 47,724 || 273,967 
3.3.        Paredzamā ietekme uz
ieņēmumiem
–     
X  Priekšlikums/iniciatīva finansiāli
neietekmē ieņēmumus
–     
¨  Priekšlikums/iniciatīva finansiāli ietekmē:
–                   
¨         pašu resursus
–                   
¨         dažādus ieņēmumus
[1]               Eiropas Finanšu pārskatu padomdevēju grupa.
[2]               Eiropas Parlamenta un Padomes 2009. gada 16. septembra
Lēmums Nr. 716/2009/EK, ar ko izveido Kopienas programmu īpašu
pasākumu atbalstam finanšu pakalpojumu, finanšu pārskatu un
revīzijas jomā, OV L 253, 25.9.2009., 8. lpp.
[3]               CEBS, CEIOPS, CESR.
[4]               Atkārtoti aicinājumi kopš 2009. gada
Londonas deklarācijas, pēdējoreiz Loskabosā, 2012. gadā.
[5]                http://www.iosco.org/monitoring_board/pdf/Final%20Report%20on%20the%20Review%20of%20the%20IFRS%20Foundation's%20Governance.pdf
[6]               EFRAG faktiski ir organizācija, kas
minēta SGS regulas 10. apsvērumā. 
[7]               MG locekļi ir Eiropas Komisija,
Starptautiskā Vērtspapīru komisiju organizācija (IOSCO),
Banku uzraudzības Bāzeles komiteja (BCBS), Starptautiskā
Apdrošināšanas uzraudzības iestāžu asociācija (IAIS),
Finanšu stabilitātes padome (FSP), Starptautiskais neatkarīgu
revīzijas regulatoru forums (IFIAR) un Pasaules Banka.
[8]               PIOB pārrauga IFAC no
sabiedrības interešu viedokļa. Var uzskatīt, ka netieši PIOB
partneri ir šādas trīs neatkarīgas komitejas: Starptautiskā
Revīzijas un apdrošināšanas standartu padome (IAASB),
Starptautiskā Ētikas standartu padome grāmatvežiem (IESBA)
un Starptautiskā Grāmatvedības izglītības standartu
padome (IAESB).
[9]               COM (2009) 14 galīgā redakcija.
[10]             OV C , , … lpp.
[11]             OV L 253, 25.9.2009., 8. lpp.
[12]             OV L 243, 11.9.2002., 1. lpp.
[13]             OV L 157, 9.6.2006., 87. lpp.
[14]             Grozītais 26. panta teksts, kā
norādīts 1. pantā priekšlikumā Eiropas Parlamenta un
Padomes direktīvai, ar ko groza Direktīvu 2006/43/EK, ar ko paredz
gada pārskatu un konsolidēto pārskatu obligātās
revīzijas, COM(2011) 778 galīgā redakcija; un 20. pants
priekšlikumā Eiropas Parlamenta un Padomes regulai par īpašām
prasībām attiecībā uz obligātajām
revīzijām sabiedriskas nozīmes struktūrās, COM(2011) 779
galīgā redakcija.
[15]             Priekšlikums Eiropas Parlamenta un Padomes
direktīvai, ar ko groza Direktīvu 2006/43/EK, ar ko paredz gada
pārskatu un konsolidēto pārskatu obligātās
revīzijas, COM(2011) 778 galīgā redakcija.
[16]             [...]
[17]             ABM: budžeta līdzekļu vadība pa
darbības jomām. ABB: budžeta līdzekļu sadale pa
darbības jomām.
[18]             Kā paredzēts Finanšu regulas 49. panta 6. punkta
attiecīgi a) un b) apakšpunktā.
[19]             Skaidrojumus par pārvaldības veidiem un atsauces
uz Finanšu regulu skatīt BudgWeb tīmekļa vietnē: http://www.cc.cec/budg/man/budgmanag/budgmanag_en.html
[20]             Kā paredzēts Finanšu regulas 185. pantā.
[21]             Uz turpmāk norādīto budžeta pozīciju 12.0301
attiecas jauna nomenklatūra, kas paredzēta 2014.–2020. gada DFS. 2007.–2013.
gada DFS šī budžeta pozīcija atbilst budžeta pozīcijai 12.0401.
[22]             Dif. – diferencētās apropriācijas / nedif.
– nediferencētās apropriācijas.
[23]             EBTA — Eiropas Brīvās tirdzniecības
asociācija. 
[24]             Kandidātvalstis un attiecīgā
gadījumā potenciālās kandidātvalstis no
Rietumbalkāniem.
[25]                    Budžeta pozīcija ir indikatīva un var būt grozīta
saskaņā ar ikgadējo procedūru.
[26]             Nauda PIOB tiks izmaksāta vienā
maksājumā nākamā gada laikā; priekšapmaksa netiks
veikta.
[27]             Tehniskais un/vai administratīvais atbalsts un ES
programmu un/vai darbību īstenošanas atbalsta izdevumi
(kādreizējās „BA” pozīcijas), netiešā
pētniecība, tiešā pētniecība.
[28]             Tehniskais un/vai administratīvais atbalsts un ES
programmu un/vai darbību īstenošanas atbalsta izdevumi
(kādreizējās „BA” pozīcijas), netiešā
pētniecība, tiešā pētniecība.
[29]             CA — līgumdarbinieks; INT – aģentūras
personāls ("Intérimaire"); JED – jaunākie eksperti
delegācijās,; LA – vietējie darbinieki; SNE – valstu
norīkotie eksperti. 
[30]             Saskaņā ar robežlielumiem attiecībā uz
ārštata darbiniekiem, ko finansē no darbības
apropriācijām (kādreizējām “BA” pozīcijām).
[31]             Galvenokārt struktūrfondi, Eiropas Lauksaimniecības
fonds lauku attīstībai (ELFLA) un Eiropas Zivsaimniecības fonds
(EZF).
[32]             Skatīt Iestāžu nolīguma 19. un 24. punktu.